
          Nr.23/80/2003

A V I Z

asupra proiectului de Lege privind aprobarea Ordonanţei de urgenţă a Guvernului nr.176/2002 pentru stabilirea unor măsuri privind Strategia

 de dezvoltare socioeconomică a Bazinului carbonifer al Văii Jiului


În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, cu proiectul de Lege privind aprobarea Ordonanţei de urgenţă a Guvernului nr.176/2002 pentru stabilirea unor măsuri privind Strategia de dezvoltare socioeconomică a Bazinului carbonifer al Văii Jiului, transmis cu adresa nr.187 din 10 martie 2003, înregistrat sub nr.23/80 din 11 martie 2003.



Potrivit prevederilor art.60 din Regulamentul Camerei Deputaţilor, membrii comisiei au examinat proiectul de lege în şedinţa din 25 martie 2003 şi au hotărât, în unanimitate, avizarea favorabilă a proiectului de lege cu amendamente admise prezentate în anexă.

PREŞEDINTE,

István Antal

Anexa

A M E N D A M E N T E    A D M I S E

asupra proiectului de Lege privind aprobarea Ordonanţei de urgenţă a Guvernului nr.176/2002 pentru stabilirea unor măsuri privind Strategia de dezvoltare socioeconomică a Bazinului carbonifer al Văii Jiului

	Nr.

crt.
	Text adoptat de Senat
	Amendamente admise

Autorul
	Motivaţia

	0
	1
	2
	3

	1.
	Art.1. - (2) Autoritatea are ca principal obiect de activitate implementarea Strategiei de dezvoltare socio-economică a Bazinului carbonifer al Văii Jiului.
	Art.1. - (2) Autoritatea are ca principal obiect de activitate implementarea Strategiei de dezvoltare socio-economică a Bazinului carbonifer al Văii Jiului aprobată prin hotărâre a Guvernului.

	Este necesar să se precizeze cine aprobă acest document.

	2.
	Art.2., lit.c) asigură identificarea, prioritatea, pregătirea, implementarea, evaluarea şi monitorizarea proiectelor, astfel încât să se asigure realizarea obiectivelor strategice pentru dezvoltarea Văii Jiului;


	Art.2., lit.c) identifică, pregăteşte, implementează, evaluează şi monitorizează proiectele, astfel încât să se asigure realizarea obiectivelor strategice pentru dezvoltarea Văii Jiului;

	Exprimare mai clară. În plus, nu se poate asigura prioritatea unui proiect.


	0
	1
	2
	3

	2.
	Art.3.  - Autoritatea este condusă de un Guvernator, care face parte din Consiliul director al Asociaţiei Valea Jiului, constituită în condiţiile legii. Guvernatorul este preşedintele Comisiei interministeriale pentru Valea Jiului.


	Art.3.  - Autoritatea este condusă de un Guvernator.

	Funcţionarea Asociaţiei Valea Jiului şi a Comisiei interministeriale nu fac obiectul prezentei ordonanţe.

	3.
	Art.5. - (2) În exercitarea atribuţiilor sale, Guvernatorul emite ordine, în condiţiile legii şi cu avizul ministrului dezvoltării şi prognozei.


	Art.5. - (2) În exercitarea atribuţiilor sale, Guvernatorul emite ordine, în condiţiile legii.

	Având în vedere că funcţia de guvernator este asimilată celei de secretar de stat, nu este necesar ca ordinele emise de acesta să fie avizate de ministru.




PREŞEDINTE,

István Antal

Expert,

Silvia Vlăsceanu

